laion/Wikipedia-Exotic huggingface dataset:
מיקל מרינו

מיקל מרינו סאסון (בספרדית: Mikel Merino Zazón; נולד ב-22 ביוני 1996 בפמפלונה שבספרד) הוא כדורגלן ספרדי המשחק בעמדת הקשר בקבוצת ארסנל ובנבחרת ספרד. מרינו נולד בפמפלונה שבספרד. הוא החל לשחק כדורגל ב-CD אמיגו, ובהמשך עבר למחלקת הנוער של אוסאסונה. הוא ערך את הופעת הבכורה שלו באוסאסונה ב', קבוצת המילואים של אוסאסונה, בעונת 2013/2014. ב-23 באוגוסט 2014 ערך מרינו את הופעת הבכורה שלו בקבוצה הראשונה של המועדון, כששיחק 88 דקות בניצחון 2:0 על ברצלונה אתלטיק במסגרת המחזור הראשון בליגה הספרדית השנייה. ב-21 בדצמבר 2014 הוא הבקיע את שער הבכורה שלו במועדון, שער בדקה ה-68 בניצחון 2:1 על לאס פאלמס במסגרת המחזור ה-18 בליגה. בעונתו הראשונה בקבוצה הבוגרת ערך מרינו 29 הופעות ליגה והבקיע שער אחד. ב-15 בפברואר 2016 חתם מרינו על חוזה ל-4 שנים וחצי בבורוסיה דורטמונד מהבונדסליגה, שהחל ב-1 ביולי 2016. ב-14 באוקטובר ערך מרינו את הופעת הבכורה שלו במועדון, כששיחק 90 דקות בתיקו 1-1 נגד הרטה ברלין במסגרת המחזור השביעי בליגה. ב-27 ביולי 2017 הושאל מרינו לניוקאסל יונייטד מהפרמייר ליג. ב-13 באוגוסט ערך את הופעתו הבכורה בקבוצה בהפסד 0–2 לטוטנהאם הוטספר. ב-13 באוקטובר 2017 נרכש על ידי ניוקאסל וחתם לחמש שנים. ב-21 באוקטובר הבקיע את שערו הראשון בניצחון 0–1 על קריסטל פאלאס. ב-12 ביולי 2018 חתם מורנו לחמש שנים בריאל סוסיאדד. מרינו היה חלק מנבחרת ספרד עד גיל 19 שזכתה באליפות אירופה עד גיל 19 לשנת 2015. ב-3 בספטמבר 2020 ערך את הופעתו הבכורה בנבחרת הבוגרת בתיקו 1-1 נגד גרמניה בליגת האומות. נבחרת ספרד עד גיל 19 אליפות אירופה עד גיל 19: 2015 גביע המלך הספרדי: 2019/2020 נבחרת ספרד אליפות אירופה בכדורגל: 2024 מדיה וקבצים בנושא מיקל מרינו בוויקישיתוף מיקל מרינו, באתר Transfermarkt מיקל מרינו, באתר Soccerway מיקל מרינו, באתר BDFutbol מיקל מרינו, באתר WorldFootball.net מיקל מרינו, באתר National Football Teams מיקל מרינו, באתר FootballDatabase.eu
מידד טסה

מידד טסה (נולד ביד בכסלו ה'תשנ"ד, 28 בנובמבר 1993) הוא זמר-יוצר ומלחין מוזיקה ים תיכונית ומוזיקת פופ ישראלי המשתייך למגזר החרדי. בצעירותו כונה "ילד פלא". הוציא עשרה אלבומי סולו. מידד טסה נולד לרחמים וורדה בזכרון יעקב. מצעירותו החל לשיר, ובגיל 6 הופיע לראשונה על במה. מאז הופיע בחתונות ואירועים משפחתיים פרטיים במשפחתו. בשנת 2000 הופיע בתוכנית קול צופייך שהגיש אביעד גיל, וזכה במקום הראשון. עד כיתה ח' למד בתלמוד תורה חורב בפרדס חנה. בגיל 12 יצא אלבומו הראשון של טסה, "מול שלהבת", שהופק על ידי האחים גריידי. מיד אחרי יציאת האלבום הופיע באצטדיון טדי מול למעלה מ-20,000 איש בכנס של ארגון "שופר". בגיל 13 וחצי פגש טסה את אביעד גיל באירוע משפחתי. גיל התרשם מקולו פעם נוספת, והפך לאמרגן והמפיק שלו. התפרסם עם הלהיט על נהרות בבל שהגיע למיליוני צפיות והפך לאחד מהשירים הכי מושמעים במוזיקה הדתית באותה שנה. בנובמבר 2009 הוציא את השיר "בן של מלך" שהפך ללהיט. בשנת 2009 שינה כיוון באלבום עם הסימפונית בעיבודו של יואלי דיקמן, גם לקהל במוזיקה החסידית עם שירים מקוריים. ב-2010 הופיע פעם נוספת באצטדיון טדי לצד ציון גולן, בכנס של הרב עובדיה יוסף. כמו כן, שר את ג'ינגל הבחירות של תנועת ש"ס. ב-2017 שחרר את אלבומו התשיעי, שנקרא "אלבום החתונה", בו ביצועים לשירי חתונות פופולריים. תוך כדי לימודיו כנער בישיבת אור החיים בירושלים, חווה טרגדיה כאשר אביאל, אחיו הגדול, נפטר לאחר שטבע במקווה. בשנת 2021 נפרד טסה ממנהלו גיל לאחר 15 שנה של עבודה משותפת, והחל לעבוד לבדו על אלבומו העשירי. בשנת 2023 הוציא את אלבומו העשירי מיני אלבום בשם "רציתי לגדול". שיר הנושא של האלבום שהופק על ידי גיא ויהל מספר על חוויותיו כילד פלא. בשנת 2017 התחתן טסה עם אליה סומך. ולהם שני ילדים מתגורר בעיר פתח תקווה. 2006 - מול שלהבת 2008 - על נהרות בבל 2008 - ענווים 2008 - סליחות 2009 - בשמחות שלך 2010 - בן של מלך 2010 - גדול השם 2012 - אתה המלך 2013 - יהודי בנשמתי 2017 - אלבום החתונה 2023 - רציתי לגדול מדיה וקבצים בנושא מידד טסה בוויקישיתוף מידד טסה, באתר ספוטיפיי מידד טסה, באתר MusicBrainz (באנגלית) סרטונים בערוץ של מידד טסה, באתר יוטיוב אסף נבו, ‏מידד טסה: "אני מתגעגע מאוד לאחי המת", באתר ‏מאקו‏, 20 בספטמבר 2013 סמדר שיר, ילד הפלא גדל: מידד טסה עושה חשבון נפש, באתר ynet, 23 במרץ 2023 רבקי גולדפינגר, עניין אישי עם מידד טסה, באתר ערוץ 7, 28 בספטמבר 2023 סרטון מההופעה: יתגדל, בביצוע מידד טסה, סרטון באתר יוטיוב מידד טסה - 'דמעות', באתר רשת ג', מערכת Gimmel‏, 31 בדצמבר 2009 יאיר טוקר, ‏וידאו מרגש: מידד טסה מרים את 'טדי', באתר כיכר השבת, 5 באוגוסט 2010 על האלבום "בן של מלך", באתר נושמים מזרחית קובי הר צבי, מידד טסה והתזמורת מגישים: 'אלבום החתונה' • האזינו, באתר בחדרי חרדים, 3 בספטמבר 2017 יאיר טוקר, ‏מידד טסה ותזמורתו עם "אלבום החתונה", באתר כיכר השבת, 3 בספטמבר 2017 גיל משעלי, ‏ילד הפלא החרדי מידד טסה התבגר ונשמע אחרת לחלוטין, באתר ‏מאקו‏, 13 במרץ 2023 יאיר טוקר, ‏מזל טוב: הזמר מידד טסה הודיע על אירוסיו לאליה סומך, באתר כיכר השבת, 3 באפריל 2017 איציק מן, צפו: עולם המוזיקה חגג בחתונת מידד טסה, באתר בחדרי חרדים, 10 ביולי 2017
כיכר מוסקבה

כיכר מוסקבה (ברוסית: Площадь Москвы) היא כיכר ציבורית במרכז מגרש הרוסים בירושלים. הכיכר נחנכה בשנת 2007 בעת ביקור ראש עיריית מוסקבה לשעבר, יורי לוז'קוב, שביקר באותה עת בישראל לצורך כינון ברית ערים תאומות בין מוסקבה לתל אביב. הכיכר ניצבת בכניסה אל כנסיית השילוש הקדוש וסביבה מצויים: משטרת מחוז ירושלים, בית משפט השלום בירושלים ומוצג ארכאולגי הקרוי אצבע עוג מלך הבשן. ערך מורחב – אצבע עוג מלך הבשן אצבע עוג מלך הבשן הוא כינויו הנפוץ של עמוד אבן רחב ממדים אשר חציבתו לא הושלמה ועל כן נותר במצב מאוזן, כחלק מסלע האם. הכניסה לקתדרלה הצמחייה מסביב לקתדרלה הקתדרלה ובית משפט השלום (משמאל) מדיה וקבצים בנושא כיכר מוסקבה בוויקישיתוף ערך זה הוא קצרמר בנושא ירושלים. אתם מוזמנים לתרום לוויקיפדיה ולהרחיב אותו.
המדריך הישראלי לגידול קנאביס

המדריך הישראלי לגידול קנאביס הוא ספר הגידול הראשון בישראל אשר נכתב על ידי יאיר רביב ופלג פסטיג וראה אור בהוצאת גוונים בפברואר 2016. הספר זכה לתפוצה רחבה במיוחד.[דרוש מקור] פלג פסטיג הוא איש עסקים ממייסדי רשת חנויות הגינון "הידרושופ". פלג ורביב ראו לנכון לשנות את המודעות ולהעלות את השיח הציבורי על צמח הקנאביס, והחליטו לשתף פעולה ולהקים את "קאנה - העמותה הישראלית לקנאביס אחראי", עמותה ללא מטרות רווח ששמה לה למטרה לפעול לקידום מדיניות צריכה אחראית של קנאביס ושינוי המעמד החוקי של צמח הקנאביס. הספר כולל גם פרקים העוסקים במאבק לשינוי מדיניות הקנאביס בישראל, היסטוריה של קנאביס בעולם וידע כללי על תהליכים פיזיולוגים של הצמח, פתרון בעיות, שיטות גידול, השקיה ועוד. רואי פרסול, ‏מחברי "המדריך הישראלי לגידול קנאביס" יסתבכו עם החוק?, באתר מעריב אונליין, 29 בפברואר 2016 יהודה שוחט, חומר קריאה, באתר ynet, 13 במרץ 2016 איתי דודי, תעשייה צומחת: הישראלים שמגדלים קנאביס בחדר השינה, מתוך "חדשות השבת", ערוץ 1, 26 במרץ 2016; בערוץ של רשות השידור ב-YouTube מיכל רשף‏, עצמאים בשטח? הספר שרוצה שתגדלו גראס לבד בבית, באתר וואלה, 29 במרץ 2016 המדריך הישראלי לגידול קנאביס, באתר OCLC (באנגלית) זה אינו המדריך הראשון בנושא זה בעברית. קדמו לו מדריך הגידול של "סימיסו", שפורסם באתר "המחירון", ומדריכים נוספים שפורסמו במרשתת. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "המדריך הישראלי לגידול קנאביס".
ויקטור קובלנקו

ויקטור ויקטורוביץ' קובלנקו (באוקראינית: Віктор Вікторович Коваленко; נולד ב-14 בפברואר 1996 בחרסון שבאוקראינה) הוא כדורגלן אוקראיני המשחק בעמדת הקשר באמפולי. קובלנקו נולד בחרסון שבאוקראינה וגדל במחלקת הנוער של שחטאר דונצק. ב-28 בפברואר 2015 ערך קובלנקו את הופעת הבכורה שלו בקבוצה הבוגרת, כשנכנס כמחליף בדקה ה-84 בניצחון 0–3 על וורסקלה פולטבה במסגרת המחזור ה-15 בליגת העל האוקראינית. בעונתו הראשונה בקבוצה הבוגרת ערך קובלנקו 2 הופעות ליגה. ב-1 בפברואר 2021 חתם קובלנקו באטאלנטה לארבע וחצי שנים. ב-21 במרץ ערך את הופעתו הבכורה בניצחון 0–2 על קייבו ורונה. ב-8 באוגוסט 2021 הושאל קובלנקו לספציה. קובלנקו לקח חלק בגביע העולם עד גיל 20 לשנת 2015. הוא זכה בתואר מלך השערים של הטורניר, עם חמישה שערים. ב-24 במרץ 2016 ערך קובלנקו את הופעת הבכורה שלו בנבחרת אוקראינה, כשנכנס כמחליף בהפסקת המחצית בניצחון 0–1 על נבחרת קפריסין במשחק ידידות. אליפות אוקראינה : 2016/2017, 2017/2018, 2018/2019 הגביע האוקראיני: 2015/2016, 2016/2017, 2017/2018, 2018/2019 מדיה וקבצים בנושא ויקטור קובלנקו בוויקישיתוף ויקטור קובלנקו, ברשת החברתית אינסטגרם ויקטור קובלנקו, באתר Transfermarkt ויקטור קובלנקו, באתר Soccerway ויקטור קובלנקו, באתר WorldFootball.net ויקטור קובלנקו, באתר National Football Teams ויקטור קובלנקו, באתר FootballDatabase.eu
אלכס גרימלדו

אלחנדרו "אלכס" גרימלדו גרסיה (בספרדית: Alejandro "Álex" Grimaldo García; נולד ב-20 בספטמבר 1995 בוולנסיה שבספרד) הוא כדורגלן ספרדי המשחק בעמדת המגן השמאלי בקבוצת באייר לברקוזן. גרימלדו נולד בולנסיה שבספרד. בגיל 11 החל לשחק במחלקת הנוער של ולנסיה, ובגיל 13 עבר למחלקת הנוער של ברצלונה. ב-4 בספטמבר 2011 ערך גרימלדו את הופעת הבכורה שלו בברצלונה אתלטיק, קבוצת המילואים של ברצלונה, כששיחק 90 דקות בניצחון 0–4 על קרטחנה במסגרת המחזור השלישי בליגה הספרדית השנייה. הופעה זו הפכה אותו לשחקן הצעיר ביותר בתולדות הליגה הספרדית השנייה, כשהוא בן 15 ו-349 ימים. זו גם הייתה הופעתו היחידה בעונת 2011/12. ב-23 בפברואר 2013 נפצע גרימלדו בברכו והושבת לשארית עונת 2012/13. עד לפציעתו ערך 24 הופעות ליגה. הוא חזר לפעילות בחודש ינואר 2014, ועד לסוף עונת2013/14 ערך 14 הופעות ליגה. ב-13 בספטמבר 2014 הבקיע גרימלדו את שער הבכורה שלו, שער בדקה ה-38 בניצחון 2–3 על דפורטיבו אלאבס במסגרת המחזור הרביעי בליגה. ב-25 באפריל 2015 הורחק גרימלדו לראשונה בקריירה, לאחר שצבר שני כרטיסים צהובים בניצחון 1–2 על פונפראדינה במסגרת המחזור ה-35 בליגה. גרימלדו ערך 36 הופעות ליגה והבקיע 4 שערים בעונת 2014/15, שהסתיימה בירידתה של ברצלונה ב' לליגה הספרדית השלישית. גרימלדו ערך 17 הופעות ליגה והבקיע 2 שערים בחצי הראשון של עונת 2015/16. ב-29 בדצמבר 2015, לקראת סיום חוזהו בברצלונה, חתם גרימלדו על חוזה עד לשנת 2021 בבנפיקה ליסבון. בנפיקה ליסבון שילמה 1.5 מיליון אירו עבור השחקן, וברצלונה תקבל אחוזים מרווח עתידי על השחקן. ב-26 בינואר 2016 ערך גרימלדו את הופעת הבכורה שלו במועדון, כשנכנס כמחליף בדקה ה-62 בניצחון 1–6 על מוריירנסה במסגרת גביע הליגה הפורטוגלית. ב-29 בפברואר ערך את הופעת הבכורה שלו בליגת העל הפורטוגלית, כששיחק 90 דקות בניצחון 0–2 על אוניאו מדיירה במסגרת המחזור ה-24. ב-21 במאי 2023 חתם בבאייר לברקוזן מהבונדסליגה בחוזה לארבע שנים בהעברה חופשית וזכה איתה בעונתו הראשונה בדאבל הגרמני (גביע ואליפות) והיה שותף לזכייה הראשונה אי פעם של המועדון בבונדסליגה. גרימלדו היה חלק מנבחרת ספרד עד גיל 19 שזכתה באליפות אירופה עד גיל 19 לשנת 2012. בנובמבר 2023 זומן לראשונה לנבחרת הבוגרת לקראת המשחקים נגד קפריסין וגיאורגיה במוקדמות יורו 2024. הוא ערך את הופעתו הבכורה בניצחון 3-1 על קפריסין, בה בישל את השער השני. נכלל בסגל נבחרת ספרד לטורניר יורו 2024. בנפיקה ליסבון ליגת העל הפורטוגלית: 2015/16, 2016/17, 2018/19, 2022/23 גביע פורטוגלי: 2016/17 גביע הליגה הפורטוגלית: 2015/16 הסופר קאפ הפורטוגלי: 2016, 2017, 2019 באייר לברקוזן בונדסליגה: 2023/24 הגביע הגרמני: 2023/24 נבחרת ספרד עד גיל 19 אליפות אירופה עד גיל 19: 2012 נבחרת ספרד אליפות אירופה בכדורגל: 2024 אישיים נבחרת העונה בליגה האירופית: 2018/19 נבחרת העונה בליגת העל הפורטוגלית: 2018/19, 2022/23 שחקן ההגנה של החודש בליגה הפורטוגלית: פברואר 2019, דצמבר/ינואר 2022-23, פברואר 2023 שער החודש בליגה הפורטוגלית: ינואר 2019, אוגוסט 2021 שחקן החודש בבונדסליגה: אפריל 2024 נבחרת העונה בבונדסליגה: 2023/24 מדיה וקבצים בנושא אלכס גרימלדו בוויקישיתוף אלכס גרימלדו, באתר Transfermarkt אלכס גרימלדו, באתר Soccerway אלכס גרימלדו, באתר BDFutbol אלכס גרימלדו, באתר WorldFootball.net אלכס גרימלדו, באתר FootballDatabase.eu Spain cut Cubarsí, Llorente from Euro 2024 squad, ESPN.com, ‏2024-06-07 (באנגלית)
הנרי סטיוארט

האם התכוונתם ל... חברי השושלת המלכותית של בית סטיוארט: הנרי סטיוארט, לורד דרנלי (1545–1567) - בעלה השני של מלכת סקוטלנד, מרי סטיוארט ואביו של ג'יימס השישי, מלך סקוטלנד/ג'יימס הראשון, מלך אנגליה. הנרי פרדריק, נסיך ויילס (1594–1612) - בנו הבכור של ג'יימס הראשון, מלך אנגליה ואחיו של צ'ארלס הראשון, מלך אנגליה. מכיוון שנפטר לפני אביו לא זכה לעלות לשלטון. הנרי בנדיקט סטיוארט (1725–1807) - חשמן בכנסייה הקתולית, אחיו הצעיר של צ'ארלס אדוארד סטיוארט והטוען היעקוביטי לכתר אנגליה, סקוטלנד ואירלנד. הנצר האחרון לבית סטיוארט אשר פטירתו ב-1807 הביאה את הקץ על משפחת מלוכה זאת. הנרי סטיוארט, דוכס גלוסטר (1640–1660) - בנו של צ'ארלס הראשון, מלך אנגליה ואחיהם הצעיר של צ'ארלס השני וג'יימס השני, מלכי אנגליה. נפטר בהיותו בן 20.
כיכר רומא

כיכר רומא (באיטלקית: "Piazza Roma") היא כיכר עירונית בירושלים המשתרעת לאורך מרכזו של רחוב הלל, על יד מוזיאון יהדות איטליה. הכיכר נוצרה בעקבות צמצום מספר נתיבי הנסיעה ברחוב לאחד, ונחנכה במהלך ביקורו של ראש עיריית רומא, ג'אני אלמאנו (איט'), בישראל בשנת 2009. באותו מעמד נחנכה בעיר רומא "כיכר ירושלים", להידוק היחסים בין רומא לירושלים. הכיכר היא למעשה רחבה ארוכה וצרה לאורך הרחוב - מעין מדרחוב שלצידו נתיב קטן למכוניות. הכיכר מתחילה במוזיאון יהודי איטליה ומסתיימת במפגש עם רחוב ההסתדרות. לאורכה מפוזרים ספסלים בגדלים שונים, ובשל הבדלי הגובה היא מדורגת בחלקה. לוח המציין את הקמת הכיכר מצוין במרכז הרחבה. הכיתוב עליו מופיע בשלוש שפות: עברית, אנגלית ואיטלקית והוא כולל שעון שמש המציין את השעה בספרות רומיות. בית הכנסת האיטלקי ומוזיאון יהודי איטליה כיכר רומא במעלה רחוב הלל מדיה וקבצים בנושא כיכר רומא בוויקישיתוף מדרום מזרח לבית הכנסת הגדול של רומא, [1] ערך זה הוא קצרמר בנושא ירושלים. אתם מוזמנים לתרום לוויקיפדיה ולהרחיב אותו.
גן לאומי אביחיל

הגן הלאומי אביחיל נמצא צפונית-מערבית ליישוב אביחיל ודרומית לחבצלת השרון, בצפונה של העיר נתניה. שטח הגן הוא כמאה דונם והגישה אליו מבית הקברות של אביחיל או רגלית ממחלף חבצלת השרון. הגן הוכרז בדצמבר 2022. באתר דיונות חול, עצי חרוב מצוי ואלת המסטיק. אלו הדיונות הדרומיות ביותר במישור החוף בהן שרדה תצורת צומח זו, שרובה ממוקמת בין חדרה לג'סר א-זרקא. באזור שיחים מסוגים שונים, כמו קידה שעירה, לענה חד-זרעית, רותם המדבר, אטד החוף ופיגם מצוי. בגן הלאומי צומחים גם גאופיטים כמו: חצב מצוי, חבצלת החוף, רקפת מצויה וטבורית נטוייה, ובשנת 2006 הועתקו למקום צמחי אירוס הארגמן. כמו כן, צומחים במקום צמחים האופייניים למישור החוף, כמו דרדר הקורים, שומר בואסייה ושום קצר. בעלי החיים באתר הם בעיקר זוחלים וחרקים וזאת בגלל הקרבה לסביבה העירונית. מדיה וקבצים בנושא גן לאומי אביחיל בוויקישיתוף גן לאומי אביחיל באתר כתב העת לצמחי ישראל, כלנית. אביחיל ממעוף הציפור, סרטון באתר יוטיוב תלמידים באביחיל "יאמצו" הגן הלאומי, ערוץ 7, 4 באפריל 2006. גילי סופר, מי ינצח: הכביש או הגן?, באתר ynet, 2 במרץ 2004
סוון ואן בייק

סוון ואן בייק (בהולנדית: Sven van Beek; נולד ב-28 ביולי 1994 בחאודה שבהולנד) הוא כדורגלן הולנדי המשחק בעמדת הבלם בקבוצת הירנפיין מליגת העל ההולנדית. ואן בייק נולד בחאודה שבהולנד. הוא גדל במחלקת הנוער של פיינורד. ב-30 בינואר 2013 ערך ואן בייק את הופעת הבכורה שלו בקבוצה הבוגרת של המועדון, כששיחק 83 בהפסד 2-1 לפ.ס.וו. איינדהובן במסגרת הגביע ההולנדי. ב-18 באוגוסט 2013 ערך את הופעת הבכורה שלו בליגת העל ההולנדית, כששיחק 90 דקות בהפסד 2-1 לאייאקס במסגרת המחזור השלישי. הוא סיים את עונתו הראשונה בקבוצה הבוגרת עם 10 הופעות ליגה וללא שערים. ב-18 בספטמבר 2014 ערך ואן בייק את הופעת הבכורה שלו בליגה האירופית, כששיחק 90 דקות בהפסד 2-0 לסביליה במסגרת המחזור הראשון בשלב הבתים לעונת 2014/2015. ב-2 באוקטובר 2014 הבקיע ואן בייק את שער הבכורה שלו במועדון, שער בדקה ה-47 בניצחון 2-1 על סטנדרד לייז' במסגרת המחזור השני בשלב הבתים של הליגה האירופית. ב-1 בנובמבר 2014 הבקיע ואן בייק את שער הבכורה שלו בליגת העל ההולנדית, שער בדקה ה-50 בניצחון 2-0 על זוולה במסגרת המחזור ה-11. הוא סיים את עונתו השנייה בקבוצה הבוגרת עם 33 הופעות ליגה ושער אחד. בחודש ספטמבר 2014 זומן ואן בייק לראשונה לסגל נבחרת הולנד הבוגרת, אך לא שיחק בה עד כה. מדיה וקבצים בנושא סוון ואן בייק בוויקישיתוף סוון ואן בייק, באתר Transfermarkt סוון ואן בייק, באתר Fussballdaten.de (בגרמנית) סוון ואן בייק, באתר Soccerway סוון ואן בייק, באתר WorldFootball.net סוון ואן בייק, באתר FootballDatabase.eu
אורבלין פינדה

אורבלין פינדה אלברדו (בספרדית: Orbelín Pineda Alvarado; נולד ב-24 במרץ 1996 במקסיקו) הוא כדורגלן מקסיקני המשחק בעמדת הקשר בקבוצת א.א.ק. אתונה מליגת העל היוונית. פינדה נולד במקסיקו. בגיל 16 הצטרף למחלקת הנוער של קרטרו מליגת העל המקסיקנית. ב-21 בינואר 2014 ערך פינדה את הופעת הבכורה שלו בקבוצה הבוגרת, כשנכנס כמחליף בדקה ה-70 בהפסד 1-0 לסלאיה במסגרת הגביע המקסיקני. ב-2 באוגוסט ערך פינדה את הופעת הבכורה שלו בליגת העל המקסיקנית, כשנכנס כמחליף בדקה ה-82 בניצחון 2-0 על פצ'וקה. ב-25 בינואר 2015 הבקיע פינדה את שער הבכורה שלו במועדון, שער בדקה ה-63 בהפסד 2-1 לפצ'וקה במסגרת הליגה. בסך הכל ערך פינדה 44 הופעות ליגה במועדון, בהן הבקיע 8 שערים. ב-2 בדצמבר 2015 הודיעה גוודלחרה מליגת העל המקסיקנית על החתמתו של פינדה על חוזה ל-5 שנים במועדון. ב-11 בינואר 2016 ערך פינדה את הופעת הבכורה שלו במועדון, כששיחק 90 דקות בתיקו 2-2 נגד וראקרוס במסגרת הליגה. ב-17 בינואר הבקיע את שער הבכורה שלו במועדון, שער בדקה השישית בתיקו 1-1 נגד קרוס אסול במסגרת הליגה. נכלל בסגל נבחרת מקסיקו לטורנירים גביע הזהב 2017, גביע הזהב 2019, מונדיאל 2022 וגביע הזהב 2023. נכלל בסגל נבחרת מקסיקו לטורניר קופה אמריקה 2024. אורבלין פינדה, ברשת החברתית אינסטגרם אורבלין פינדה, באתר Transfermarkt אורבלין פינדה, באתר Soccerway אורבלין פינדה, באתר BDFutbol אורבלין פינדה, באתר WorldFootball.net אורבלין פינדה, באתר National Football Teams אורבלין פינדה, באתר FootballDatabase.eu ¡Oficial! Estos son los cinco jugadores de México que se quedaron fuera de la Copa América באתר Azteca Deportes, ‏ 11 ביוני 2024 (בספרדית)
פרפין

פרפין (באנגלית: Paraffin) הוא תרכובת אורגנית המזוקקת מנפט. פרפין הוא שם כולל לכל האלקאנים בעלי שרשרת בת 20 פחמנים ומעלה. לחומרים אלה משקל מולקולרי גבוה. קבוצת חומרים אלה נתגלו על ידי קארל רייכנבאך. מקור השם פרפין הוא מהמילה "לא מגיב"; הפרפינים מגיבים אך ורק עם חמצן בתגובת בעירה, מה שהופך אותם לחומרים יציבים וכמעט לא-מגיבים. נקודת ההתכה של פרפין היא 47–65 מעלות צלזיוס, ונקודת הרתיחה היא 360–400 מעלות צלזיוס. הכנת נרות. ציפוי לבגדים. ציפוי להרבה גבינות קשות. הכנת דוגמאות להיסטולוגיה. מחדירים את הפרפין הנוזלי לתוך הרקמה. לבסוף יוצקים את הרקמה בתוך קוביות המכילות פרפין נוזלי לשם קבלת בלוקים היסטולוגיים. מעטפת לנקניקיות. החדרת לחות לעור וריכוכו בריפוי בעיסוק ופיזיותרפיה. דלק לאומנות הקרקס המשלבת אש (Fire spinning) מדיה וקבצים בנושא פרפין בוויקישיתוף פרפין, באתר אנציקלופדיה בריטניקה (באנגלית) ערך זה הוא קצרמר בנושא כימיה. אתם מוזמנים לתרום לוויקיפדיה ולהרחיב אותו.
משחקי חבר העמים 2018

משחקי חבר העמים 2018 (באנגלית: The 2018 Commonwealth Games; ידוע רשמית בתור XXI Commonwealth Games ומוכר גם כ-Gold Coast 2018) היה אירוע ספורט רב-ענפי בין-לאומי ה-21 במספר לחברי חבר העמים, שהתקיים בגולד קוסט, קווינסלנד, אוסטרליה מה-4 עד 15 באפריל 2018. הייתה זו הפעם החמישית שבה אירחה אוסטרליה את המשחקים. התאחדות משחקי חבר העמים (CGF) העניקה לגולד קוסט את הזכות לאירוח המשחקים בפגישת האספה הכללית של ההתאחדות שנערכה בעיר באסטר, שבסנט קיטס ונוויס, ב-11 בנובמבר 2011. הצעת גולד קוסט גברה בגמר על הצעת העיר האמבאנטוטה (Hambantota) שבסרי לנקה. במשחקים השתתפו ספורטאים מ-71 חברות התאחדות משחקי חבר העמים. כמקובל במשחקים ייצגו משלחות נפרדות את אנגליה, סקוטלנד וויילס. המשחקים והאירועים הטקסיים בהם התקיימו ב-18 אתרים בגולד קוסט ובשלושה אתרים נוספים מחוץ לה. 80 אחוזים מהמתקנים כבר עמדו על תילם בעת סיכום הדיון על אירוח המשחקים, ועובדה זו סייעה בידי גולד קוסט לקבל את המועמדות. טקסי הפתיחה והנעילה של המשחקים ותחרויות האתלטיקה נערכו באצטדיון קרארה בעיר. משחקי חבר העמים 2018 כללו 18 ענפי ספורט שונים הכוללים 23 ענפים ו-275 אירועים (המספר בסוגריים מציין את מספר התחרויות שנערכו באותו ענף): קפיצה למים (10) שחייה (50) אתלטיקה (58) בדמינטון (6) כדורסל (2) כדורעף חופים (2) איגרוף (16) מרוץ אופני הרים (2) מרוץ אופני כביש (4) מרוץ אופני מסלול (20) התעמלות אמנותית (14) התעמלות מכשירים (6) הוקי (2) כדורת דשא (10) נטבול (1) הרמת כוח (4) רוגבי שביעיות (2) ירי ספורטיבי (19) סקווש (5) טניס שולחן (9) טריאתלון (5) הרמת משקולות (16) היאבקות (12) נבחרת הנשים של אוסטרליה (אוסטרליה) - ג'ק שיינה, ברונטה קמפבל, אמה מקיאן, וקייט קמפבל קבעה במשחה שליחים 4x100 מטר חופשי שיא עולם חדש של 3:30.05 דקות. ספורטאים מ-43 משתתפות זכו במדליות במהלך המשחקים. להלן טבלת המדליות של עשר המשתתפות המצליחות ביותר: משחקי חבר העמים 2014 מדיה וקבצים בנושא משחקי חבר העמים 2018 בוויקישיתוף אתר האינטרנט הרשמי של משחקי חבר העמים 2018 (באנגלית) המשחקים נערכו בסידני ב-1938, בפרת' ב-1962, בבריזבן ב-1982 ובמלבורן ב-2006.
הרי העברים

הַרי הָעֲבָרִים הוא כינוי שניתן במקרא לרכס הרים באזור עבר הירדן המזרחי, ושימש כאחת מתחנות בני ישראל בעת מסעם במדבר לאחר יציאתם מצרים. כמו כן נזכר הר זה בספר במדבר בשם הר נבו, עליו נצטווה משה לעלות: ”וַיֹּאמֶר יְהוָה אֶל מֹשֶׁה עֲלֵה אֶל הַר הָעֲבָרִים הַזֶּה וּרְאֵה אֶת הָאָרֶץ אֲשֶׁר נָתַתִּי לִבְנֵי יִשְׂרָאֵל” (משה כידוע לא זכה להיכנס אליה). בספר דברים ישנו תיאור מפורט של ההר: ”הַר הָעֲבָרִים הַזֶּה הַר נְבוֹ אֲשֶׁר בְּאֶרֶץ מוֹאָב אֲשֶׁר עַל פְּנֵי יְרֵחוֹ”. מתיאור המקום בתורה (לעיל) משתמע שהר העברים נמצא בפינה הצפונית מערבית של רמת מואב סמוך לערבות מואב, וזה אכן מסתדר עם האמור שהר העברים היה התחנה האחרונה של העברים עד ערבות מואב. עם זאת, בספר במדבר, פרק ל"ג, פסוק מ"ז נאמר: "וַיַּחֲנוּ בְּהָרֵי הָעֲבָרִים לִפְנֵי נְבוֹ." תיאור זה סותר את האמור בציטוט בספר דברים, פרק ל"ב, פסוק מ"ט בשני דברים: ראשית בדברים מדובר על הר אחד, בעוד בספר במדבר מדובר על "הרי העברים". כמו כן, מספר דברים משתמע שהר העברים הוא הר נבו, בעוד שמספר במדבר משתמע שהרי העברים הם לפני נבו. לפיכך ככל הנראה הרי העברים היו רכס הרים, שהר נבו היה אחד מהם. רמז נוסף בנוגע למיקום הר העברים, נמצא בספר ירמיהו. ירמיהו מקונן: ”עֲלִי הַלְּבָנוֹן וּצְעָקִי וּבַבָּשָׁן תְּנִי קוֹלֵךְ וְצַעֲקִי מֵעֲבָרִים כִּי נִשְׁבְּרוּ כָּל מְאַהֲבָיִךְ.” משתמע מכאן שהר העברים נמצא בסמיכות לרכסי הלבנון והבשן. לפיכך מסתבר שבשם זה נקראו אשדות המערב של רמת מואב, היורדות אל ערבות מואב ואל ים המלח והנראות למשקיף מצד יריחו כשלשלת הרים גבוהים. ספר במדבר, פרק כ"ז, פסוק י"ב ספר דברים, פרק ל"ב, פסוק מ"ט אנציקלופדיה מקראית - אוצר הידיעות של המקרא ותקופתו, כרך ו', עמ' 51. ספר במדבר, פרק ל"ג, פסוק מ"ז ספר ירמיהו, פרק כ"ב, פסוק כ'
יחס אות לרעש קוונטיזציה

יחס אות לרעש קוונטיזציה (כימוי) (בראשי התיבות הנפוצים באנגלית: QSNR או SQNR - Signal to Quantiztion Noise Ratio, או בעברית: יאלר"ק) הוא היחס בין עוצמת האות לעוצמת שגיאת השערוך בתהליך הקוונטיזציה. תהליך הקוונטיזציה היא העברה של אות אנלוגי לאות דיגיטלי, מדד זה מאפשר לכמת את איכות האות הדיגיטלי לאחר ביצוע התהליך. מדד זה מקביל למדד היאל"ר כאשר כאן ה"רעש" הוא בעצם שגיאת השערוך של תהליך הקוונטיזציה. יחס אות לרעש קוונטיזציה מוגדר כיחס בין תוחלת עוצמת האות ותוחלת עוצמת רעש הקוונטיזציה (שגיאת השערוך): S Q N R = P S i g n a l P Q u a n t i z t i o n n o i s e = E [ X 2 ] E [ ( Q ( X ) − X ) 2 ] {\displaystyle \mathrm {SQNR} ={P_{\mathrm {Signal} } \over P_{\mathrm {Quantiztion\,noise} }}={E[X^{2}] \over E[(Q(X)-X)^{2}]}} כאשר: P S i g n a l {\displaystyle P_{\mathrm {Signal} }\!\,} - הספק האות האנלוגי המקורי. P Q u a n t i z t i o n n o i s e {\displaystyle P_{\mathrm {Quantiztion\,noise} }\!\,} - הספק שגיאת השערוך/ רעש הקוונטיזציה. X {\displaystyle X} - משרעת האות האנלוגי. Q ( X ) {\displaystyle Q(X)} - משרעת האות הדיגיטלי לאחר הפעלת פונקציית הקוונטיזציה. E [ X 2 ] {\displaystyle E[X^{2}]\!\,} - תוחלת עוצמת האות האנלוגי המקורי. E [ ( Q ( X ) − X ) 2 ] {\displaystyle E[(Q(X)-X)^{2}]\!\,} - תוחלת עוצמת שגיאת השערוך/ רעש הקוונטיזציה. 2. ניתן להשתמש במדד זה גם באופן לוגריתמי כאשר הSQNR נמדד בדציבל, dB: S Q N R d B = P S i g n a l d B − P Q u a n t i z t i o n n o i s e d B = 10 log 10 ⁡ ( E [ X 2 ] E [ ( Q ( X ) − X ) 2 ] ) {\displaystyle \mathrm {SQNR_{\mathrm {dB} }={P_{\mathrm {Signal\,dB} }}-P_{\mathrm {Quantiztion\,noise\,dB} }} =10\log _{10}({E[X^{2}] \over E[(Q(X)-X)^{2}]})} כאשר: P S i g n a l d B {\displaystyle P_{\mathrm {Signal\,dB} }\!\,} - הספק האות האנלוגי המקורי הנמדד בdB. P Q u a n t i z t i o n n o i s e d B {\displaystyle P_{\mathrm {Quantiztion\,noise\,dB} }\!\,} - הספק שגיאת השערוך/ רעש הקוונטיזציה הנמדד בdB. כאשר מניחים שבכל האזור הנדגם ניתן להתייחס לערכי פונקציית הקוונטיזציה בצורה מספיק צפופה ואחידה אז הSQNR המקורב הוא: S Q N R d B = 10 log 10 ⁡ ( P x X m a x 2 ) + 6 N b i t + 4.8 {\displaystyle \mathrm {SQNR_{\mathrm {dB} }} =10\log _{10}({\frac {P_{x}}{X_{max}^{2}}})+6N_{\mathrm {bit} }+4.8} N B i t {\displaystyle N_{\mathrm {Bit} }} - מספר הביטים הנדרשים לייצוג הקוונטיזציה : N B i t = ⌈ l o g 2 ( N ) ⌉ {\displaystyle N_{\mathrm {Bit} }=\left\lceil log_{2}(N)\right\rceil } N {\displaystyle N} - כמות אזורי פונקציית הקוונטיזציה. P x {\displaystyle P_{x}} - הספק האות הנדגם הממוצע. ניתן להגדיר חסם עליון של SQNR שנוצר בתהליך הקוונטיזציה: M a x   S Q N R = 3 ∗ 4 N B i t {\displaystyle \mathrm {Max\ SQNR=3*4^{N_{\mathrm {Bit} }}} } ובדציבל: M a x   S Q N R d B = 6 N b i t + 4.8 {\displaystyle \mathrm {Max\ SQNR_{\mathrm {dB} }} =6N_{\mathrm {bit} }+4.8} לדוגמה: בקוונטיזציה אחידה בעלת 10 אזורי קוונטיזציה מספר הביטים הנדרש הוא 4, לכן הSQNR המקסימלי הוא 768 או 57dB. יחס אות לרעש (SNR) מודם אפנון דופק מקודד (PCM) A. Olson, Montana state university, Sampling PAM- Pulse Amplitude Modulation (עמ' 2), http://www.montana.edu (באנגלית)